gentaiscool/nusaparagraph_topic huggingface dataset:
Poso iki teko boso Arab berarti nahan diri. Tapi nek teko istilahe poso berarti beribadah nang Allah SWT dengan nahan diri teko mangan, ngombe, perbuatan buruk, ambek perbutaan liyane sing isok mbatalno poso ket mulai terbit fajar nganti terbename matahari. Poso sing wajib gawe umat muslim iku jenenge poso Ramadhan. Poso Ramadhan iku poso sing dilakoni pas bulan Ramadhan sing biasane 29 sampe 30 dino. Poso Ramadhan iki isok ngapus kesalahan utowo duso liyane sing tau diperbuat asal dilakonine ambek iman dan ngarepno pahala ambek ridhone gusti Allah SWT. Poso Ramadhan iki melbu nang rukun Islam sing kepapat, dadi kabeh umat Muslim bener-bener wajib ngelakonine. Nek gak ngelakoni, kudu ganti poso nang dino liyane sampe utang posone tuntas.

Topic: religion
Hadi nyenengi olahraga mlayu wiwit dheweke isih lungguh ana ing kelas 3 SD. Olahraga iki enteng kanggo Hadi, dadine dheweke saben isuk mesti mlayu kurang luwih 2-3 km. Nalika Hadi mlayu, dheweke nganggo sepatu sing kusus kanggo mlayu supaya luwih aman lan ora bakal nggarai tiba lan kecekluk sikile. Ora lali kanggo Hadi gawa jam tangan sing bisa ngukur kalori sing ilang amarga mlayu supaya Hadi luwih semnagat kanggo mlayu. Yen ana wektu, Hadi uga ngejak dulur-dulure kanggo mlayu bareng supaya padha seger waras. Hadi mesti ngomong yen mlayu iki dadi olahraga sing paling gampang dilakoni amarga ora mbutuhke alat sing aneh-aneh.

Topic: sports
Komplek museum Fatahillah iki salah sawijining museum ning Indonesia sing kesohor amarga keaslian, perawatan, lan kelengkapane. Museum iki ing jaman biyen fungsine kanggo Balai Kutha Batavia lan dibangun kaya Istana Dam ning Negara Londo. Ambane komplek museum iki luwih saka 1300 meter persegi lan isih cedhak karo Museum Bank Indonesia. Museum iki ana ning komplek wisata Kota Tua dibarengi karo komplek museum-museum liyane. Fungsine museum iki ya sak liyane kanggo hiburan ya cocok kanggo edukasi anak. Akeh wong tuwo sing nggowo anake ning museum iki ben ngerti babagan sejarah Indonesia lan sejarah Jakarta. Ana pemandu museum sing siyap njelasake apa wae sing ana ning museum kuwi. 

Topic: leisures
Pas kui, aku lagi ngenteni jadwal bioskop. Aku siji setengah jam luwih gasik seko jadwal sing ono neng tiket. TImbangane, aku ngenteni neng bioksop mending aku mlaku-mlaku neng mal wae. Banjur aku mlebu bagian super markete. Awale aku pengen delok bumbu-bumbu pawon. Aku ora arep tuku mung pengen delok wae ono opo wae bumbu sing didol neng kono. Nanging aku ora langsung mampir dono. Biasane pas awak dhewe mlebu super market neng mal kui, awak dhewe langsung ketemu bagian elektronik. Neng kono, aku langsung delok deretan mesin cuci. Aku dadi iling yen neng omah kui mesin cucine lagi rusak. Tak deloki regone mesin cuci neng kono siji-siji. Aku kepengen nukoke mesin cuci kanggo ibuku.

Topic: technology
Hotel-hotel ning wilayah daerah iki bisa dadi fokus pemerintah kanggo ningkatake pendapatan amarga ana potensi kanggo berkembang. Nanging pandemi iki marai hotel daerah san saya kegusur. salah sijine amarga kurange perhatian marang protokol kesehatan. Hotel lan penginepan iki mung nyediakake hand sanitizer, nanging ora nyediakake masker. Alesane ya anggaran sing ora cukup amarga pemasukan pengunjung mudhun drastis. Kanggo mbangkitake bisnis perhotelan lan penginepan iki, pemerintah ora ngewenegi anggaran kanggo ngelaksanakake protokol kesehatan. Amarga kasus iki, akeh hotel lan penginepan daerah sing bisnise tutup lan bangkrut ing wayah pandemi corona. Usaha sing bisa dilakoni pemerintah yaiku mung ngelaksanakake revitalisasi hotel iki lan nyediakake program khusus pascapandemi gawe promosi pariwisata maneh. 

Topic: leisures
Sing pensaran arep jogging opo sante-sante neng Taman Kearifan, tak andani carane dono. Taman Kearifan kui cerak Fakultas Hukum Universitas Gadjah Mada, tepate ning sisih wetane fakultas kui. Sing kepisan, Sampeyan kudu ngerte sek cara mlebu UGM. Yen kui seko kidul, kowe iso lewat Bunderan UGM. Seko bunderan kui kowe liwat pintu masuk, lurus wae tekan mentok banjur belok nengen. Seko kono ngikuti dalan meneh tekan nemu bunderan sing luwih cilik. Seko bunderan cilik kui, isih ngetuti dalan sekitar 200 m. Bar kui, Sampeyan bakal nemu drojongan ning sisih tengen. Neng kono mudun. Yen Sampeyan pengen ning Taman Kearifan sisih lor kui iso belok tengen, yen pengen sing sisih kidul belok kiwo.

Topic: leisures
Jaman saiki kabeh usaha masakan kudu iso ambek pinter nawakno barang teko media sosial. Lah carane piye? yaiku kudu duwe foto sing iso gambarno masakan iku mangkane butuh sing jeneng food photographer sing iso dadekno foto masakan sing didol narik pelanggan. Jarene situs kompas, Wong sing profesine dadi Food Photographer iku dibutuhno kanggo usaha kuliner utowo masakan ben dagangane maeng laris. Soale, foto-foto sing didadekno iso garai uwong sing masi kepincut ambek foto sing didadekno maeng. Akhire akeh wong sing pengen ngerti rasane terus podo tuku ambek goleki panggonane. Nag jareku foto ancene mengaruhi carane promosine wong usaha masakan. Mulai teko gambare sing kudu iso geret pelanggan sampek iso garai pelanggan maeng kepincut kanggo tuku masakan iku maeng. 

Topic: food & beverages
wingi pas aku dolan nang Pare, kediri. Aku ora sengojo petuk ambek koncoku sing kurus nang kono. Bocahe maeng  ketepak'an mangan, mari ngunu aku yo mangan sisan. Bocahe takok nang aku" lapo nang pare?". Terus aku jawa," Aku dolan lah, lah awakmu lapo nang kene?" Bocahe jawa," Aku sinaulah ben pinter ambek golek pengalaman, kan podo ambek perintahe nabi," golek'o ilmu awit awakmu lahir sampek awakmu mati". Terus aku jawa "owalah iyo bener iku". Nag dipikir-pikir ancene bener, kabeh wong sing nag dunyo iku butuh ilmu sak akeh-akehe digawe ngadepi urip nag masa sing atene teko. Soale bedo jaman ilmune yo bedo soale ilmu iku berkembang terus ora ono mandeke.

Topic: religion
Onok sing seneng mangan gedhang? Eroh gak nek gedhang iku termasuk nang kategori superfood sing akeh banget manfaate gawe kesehatan. Ning njero gedhang iku akeh banget nutrisi sehate. Siji, kandungan kalium sing duwur apik banget gawe kesehatan otak. Loro, kandungan gulo alami isok marai tubuh luwe berenergi. Telu, kandungan serat sing duwur isok ngelancarno saluran pencernaan. Papat, kandungan antioksidan sing isok ngelindungi kekebalan tubuh cek gak gampang kenek radikal bebas. Limo, kandungan pektin isok ngendalokno kadar gula darah tetep seimbang. Enem, kandungan asam amino triptofan ambek vitamin B6 isok ngerangsang produksi hormone serotonin sing isok ngatasi stress. Terakhir, mengandung karbohidrat jenis resistant starch sing isok marai weteng wareg luwe suwe. Dadi mulai saiki sing akeh mangan gedhang cek tetep sehat.

Topic: food & beverages
Nyamikan sing biasane dadi suguhan nalika ana pasamuwan apadene pepanggihan ora liya ya jajanan pasar. Maneka warna jajanan pasar saka sing gurih nganti legi cacahe werna-werna, ing antarane: arem-arem, lemper, lumpia, klepon, jadah tempe, mata kebo, gathot thiwul, lupis, dadar gulung, lan sapanunggalane. Nanging ana saperangan panganan kang aku kurang seneng kaya lépét jagung lan cemplon. Lépét jagung kuwi panganan kang asale saka parutan jagung cinampur karo terigu, maizena, gula, lan uyah. Cara masake didang, rasane legi. Wondene cemplon kuwi asale seka parutan tela cinampur krambil, gula, uyah, dinei isi gula jawa cair. Anggonku ora seneng panganan loro mau udu merga kuwi panganan murah apadene ora enak, nanging tekstur panganan mau kurang daksenengi. Lumantar tulisan iki aku ngajak kanca-kanca supaya ora pilih-pilih nalika mangan jajanan pasar, sapangerti panganan kang dianggep ora enak justru bisa dadi favorit ing tembe.

Topic: food & beverages
Wong ning desaku lagi padha mumet amarga saluran siaran wis mulai dipindahake ning digital lan kudu nggawe alat sing bisa mancarke sinyak digital, padahal ning desaku uga isih akeh sing nggawe TV tabung, yaiku para wong sepuh. Amarga kuwi, Pak Kades nggalakake Karang Taruna mbentuk timses kanggo ngopeni permasalahan iki ben warga uga ora ketinggalan informasi. Bocah enom ning desaku ana sing tugase dadi penguhubung toko elektronik sing bisa nyediakake alat, ana sing bagian masang, uga ana sing bagian nukokake alat lan njelasake babagan pentinge perubahan iki. Aku dhewe bagian sing wara-wiri marang kutha nukokake alat lan kadhang uga mbantu masang.

Topic: technology
Sopo sing pingin preian nang wisata alam sekaligus isok entok ilmu anyar? Kon kabeh isok nang Kebun Teh Wonosari. Panggone nang daerah Singosari, sekitar 20 km teko exit tol Lawang. Nang area kono, mulai teko wisata alam, penginapan, sampe pabrik teh onok nang kono kabeh. Nang wisata alame onok beberapa wahana sing isok dinikmati, koyok kolam renang, jalur gowe, jalur trail, ambek outbound. Terus awakmu yo isok berkunjung nang pabrik teh nek pingin eroh sejarah kebun teh iku sampe ndelok langsung cara pembuatan teh ndek kono. Nek semisal awakmu gak kepingin iku kabeh, mlaku-mlaku nang tengah kebuh teh tok ae wes isok ngerileksno pikiran sing wes sumpek banget. Dadi ngenteni opo maneh, ayo preian nang Kebun Teh Wonosari.

Topic: leisures
Ning omah, aku seneng nggawe ager-ager. Aku biyasane nggawe jajanan iki yen lagi pengen panganan sing legi. Sak durunge masak, sing tak siyapna iku ana ager-ager bubuk, banyu, karo gula. Perbandingan ager-ager karo gulane kuwi 1 banding 1 gelas gula cilik. Utawa nek pengen legi, bisa ditambah maneh. Yen banyu, perbandingane kanggo sak porsi, bisa nganggo 4 gelas banyu. Yen pengen enak, ya bisa uga banyune diganti susu utawa ditambah susu bubuk. Yen manut tata carane ning kemasan, bahan-bahan kuwi mau digodhok kanti umeb. Sak durunge dilebokake kulkas, ager-ager iki kudu diademno dhisik ning nduwur cethakan ben ora rusak teksture. 

Topic: food & beverages
Pas preian sekolah, Ani dijak mlaku-mlaku marang Pekalongan karo ibune amarga ana acara keluwarga. Pas lagi ning panggon acara, Ani disuguhi salah siji panganan yaiku apem kesesi. Apem iki bedha karo apem sing biyasa didelok Ani ning Jawa Timur. Apem iki warnane coklat lan rasane rada kecut legi saka rasa nangka. Rasane enak lan ora mblengeri kaya apem biyasa sing luwih gurih lan kuat rasa santene. Ani sing biyasane ora seneng apem, bisa njupuk luwih saka loro. Banjur dekne ditawani tuku apem pas balik saka omahe dulure. Ani ya gelem wae tur apem iki luwih awet dadi bisa dipangan sesuk lan ora gampang mambu. Yen pengen anget ya dikukus maneh. 

Topic: culture & heritage
Aku iki sak jane ora iso-iso banget renang. Aku seneng olahraga kui. Aku ngeroso koyo dadi cah cilik meneh sing seneng dolanan banyu. Aku ora patio iso olahragane Michael Phelps iki, nanging tetep kepengen terus. Sing marake aku ora iso kui, soale aku wedi mripatku kelebonan banyu. Pas lagi renang terus mripatku keroso perih ngono, aku dadi ngeroso panik. Makane kui, alat renang sing tak butuhke banget kui koco moto renang. Nanggo koco moto kui, aku dadi iso ngebuka mripatku gedhe-gedhe senadyan neng jero banyu. Biasane yen ora nganggo alat kui, aku merem pas renang. Padahal renang pas renang kui rodo bahaya, soale awak dhewe renange iso mencong neng endi-endi lan nabrak wong liyo utowo kejedug pinggiran kolam renang.

Topic: sports
Susi Susanti kui atlet bulu tangkis seko Indonesia sing gawe harun jejeng bangsane dhewe. Susi dikenal sebagai atlet sing akeh ngejuarai pertandingan badminton kategori tunggapl putri neng tingkat internasional. Dheweke dadi berbakat koyo ngono kui mergo latian sing sregep. Carane ben awak dhewe iso dadi atlet sing jago koyo Susi Susanti kui ono beberapa hal sing iso awak dhewe gateke. Sing kesiji, awak dhewe kudu sregep latian. Pas isih sekolah, dheweke latian seko sak durunge mangkat sekolah. Latian kui dilanjutke seko jam 3 sore tekan jam 7 wengi. Sing keloro, awak dhewe kudu duwe wong sing dukung. Susi Susanti kui didukung banget karo wong tuwane. Sing ngancani lan ngatur latian Susi kui yo wong tuwane.

Topic: sports
Wis seminggu anggone Wulan ujian. Rasa jeleh teka lan Wulan pengin muter-muter daerah Jogja kanggo ngilangke rasa jeleh lan pegel marine ujian. Sadurunge mutusake meh dolan nandi, Wulan golek sik ning internet endi panggon wisata sing lagi viral. Akhire Wulan nemu Heha Sky View sing ana ing Gunungkidul. Ora kesuwen, Wulan langung sepedaan menyang panggon iku. Dalan kanggo nuju Heha Sky View ora angel lan gampang digoleki nganggo google maps. Nalika tekan Heha Sky View Wulan kaget amarga bisa ndelok pemandangan kutha Jogja saka ndhuwur lan iku apik banget. Apa maneh yen mrene pas sore dadi bisa ndelok oren semburate srengenge sing lagi mudun.

Topic: leisures
Al-Qur’an iki kitab suci utamane gawe umat Islam. Kitab iki dituruno karo Allah SWT nang Rasulullah Muhammad SAW melalui malaikat Jibril. Kitab iki terbagi dadi 114 surah terus ben surate terbagi nang beberapa ayat. Gawe awak dewe umat Muslim kudu ngeyakini nek Al-Qur’an iki kitab suci sing paling sempurna di antara kitab suci liyane, gak onok sing isok ngalahno. Nang njero kitab iki, sembarang kalire onok dan wes onok aturane kabeh. Mulai teko hal cilik koyok nek kate turu iku kudu moco dungo opo, sampe hal sing paling njelimet sak jagat raya koyok hukum pembagian warisan, kabeh onok nang Al-Qur’an.

Topic: religion
Awakmu pasti tau ngeroso pegel nek ben kate ngerungokno lagu nganggo headset, kudu ngelurusno kabel e disik nek pas ketepakan lagi mbulet. Utowo awakmu gak isok obah bebas pas ngerungokno lagu mergo ketahan kabel e headset iku mau. Solusine iku siji, nganggo True Wireless Stereo utowo disingkat TWS. TWS iki kasarane headset, tapi gak atek kabel. Disambungnoe iku nganggo Bluetooth. Nek wes nganggo TWS, awakmu isok obah dengan bebas dan gak bakal ruwet karepe dewe. Wes ngono, TWS iku onok panggon penyimpanane dewe, dadi gak onok maneh drama kabel headset mbulet. Dadi ayo rek beralih nang TWS gawe ngerungokno lagu sing luwe damai. 

Topic: technology
Jeruk purut iki tanduran sing duwe akeh manfaat ning bidang masak lan pengobatan. Ora mung buah, nanging ya godhonge bisa dadi bumbu masakan sing enak. Ambune khas lan bisa nyedepake panganan. Nanging ana sing kurang bisa masak nganggo jeruk purut amarga bisa ngasilake rasa sing pait. Balungane godhong kuwi bagian sing bisa marai pait dadi kudu diilangi. Uga kulit jeruk purut kuwi kulit lan wijine marai pait. Mula pas masak, kudu didelok disik ben ora ngrusak rasa. Masio jeruk purut ngasilake panganan uga ombenan sing seger, ora kabeh wong bisa ngerasakke jeruk purut amarga ora betah ngerasakke getire ning ilat. 

Topic: food & beverages
Ombenan strawberry korean milk saiki lagi misuwur banget amarga wong-wong lagi padha seneng ndelok drama Korea. Hawa Indonesia kang panas banget cocok kanggo ngombe ombenan seger iki. Ombenan kang digawe saka susu lan strawberry iki luwih enak yen ditambahi karo es batu. Rasa sing dirasakno karo ilat lan gorokan nalika ngombe iki yaiku legi, kecut lan seger. Susu sing digawe kanggo nggawe ombenan iki bisa macem-macem sing penting yaiku aja susu bubuk.Strawberry sing digawe uga sembarang kalir macem strawberry sing penting ora bosok. Mung rong bahan iku mau, kowe wis bisa njajal kepiye enak lan segere ombenan iki lan bisa digawe saka omah.

Topic: food & beverages
Wong sing nyelang mesti kudu duwe roso kendel ambek wani ngadepi banyu. Soale nag wong sing ora wani ngadepi banyu palang ora atek budal nyelam. Nah kanggo wong sing pengen nyelam yo kudu duwe alat nyelame maeng ben selamet. Nah alate maeng iku koyok Masker, Snorkel, Fins, Boots, Rompi apung, Pakaian Selam, Sabuk pemberat, Pisau selam. Nah kabeh iku maeng ancene anjuran wong sing wes pengalaman kanggo bidang penyelaman. Mangkane ben nyelame iku maeng aman yo kudu dituruti anjuran iku maeng ben selamat soale nyelam iku resikone gedene pol. Mangkane kabeh saran kudu dilakoni ben nyelame maeng anteng terus ora ono perkoro sing ora dikarepno iku metu.

Topic: sports
Gak onok abang gak onok ijo, moro koncoku dolen nang omahku. Awale awak dewe mek nonton film, suwe-suwe bosen terus luwe sisan. Akhire aku mutusno gawe nge-gofood ae soale nang omahku gak onok panganan blas dan aku lagi males masak. Moro-moro aku gak sengaja nemu popcorn sing siap dimasak nang microwave. Koncoku langsung ngongkon gawe masak iku sisan. Akhire popcorn iku mau tak lebokno terus tak masak nang microwave. Cuma pas setengah dalan, moro onok muni koyok mbledhos teko njero microwave e. Pas tak delok, onok percikan genine. Langsung tak cabut ngono ae microwave e dan aku yo gak wani njupuk popcorn sing onok nang njero. Pas koncoku takon endi popcorn e, aku njawab gak wani njupuk e soale mau microwave e kate mbledhos.

Topic: technology
Kerjo nang kantor iku yo ngelakoni tugas sing dikeki teko pihak kantor iku mau. Pekerja nang kantor iku gak mek onok sak jenis tok, tapi onok beberapa tipe pekerjaan. Siji, magang. Magang iki kegiatan pelatihan kerja ndek ngisor instruktur sing luwe berpengalaman nang siji perusahaan. Loro, kerja sukarela utowo volunteer. Volunteer iku kegiatan berkontribusi nang suatu kegiatan sing didasari keinginan personal. Telu, kerja lepas alias freelance. Freelance iku pekerja sing nduwe kegiatan kerjaan sing gak terikat ambek wektu. Papat, paruh wektu. Pekerjaan paruh wektu iku nduwe bates wektu sesuai perjajian ambek perusahaan. Biasane wektune iku separuhe teko pekerja penuh wektu. Limo, penuh wektu. Istilahe yo koyok karyawan kantoran pada umume. Terakhir, kontrak. Podo koyok pekerja penuh wektu, cuma masa kerjane iku dibatesi ambek kontrak sing wes onok nang perjanjian awal.

Topic: business
Ning jaman saiki, kamera profesional kuwi bakal kalah lan ora penting tinimbang bakat motret utawa teknike. Wong sing duwe kamera apik nanging ora bisa motret mesti bakalan kalah karo wong sing kamerane biyasa wae nanging teknike wis apik banget. Sing paling penting saka fotografi uga jam terbang lan kemampuan kanggo mbidik objek kanthi bisa dipotret nganggo pengaturan kamera sing pas. Wong sing wis profesional  mesti mbutuhake wektu kanggo ngasilake foto sing apik amarga kudu nggatekake babagan obyek, cahaya, lan sudut pandang ben tetep imbang. Kamera sing digawe uga miturut kebutuhan kaya kamera SLR, DSLR, lan jenis digital liyane ben bisa weruh hasil gambar langsung. 

Topic: technology
Sak ben sasi Desember, akeh umat muslim sing debat ukume ngucapke slamet natal. Wong sing ngomong oleh kui nganggo alesan toleransi lan Islam kui agama sing penuh rahmat. Neng sisih liyo, wong sing ngelarang ngucapke slamet natal kui dasare surat Al-Kafirun; agamamu kui agamamu, agamaku kui agamaku. Wong sing ngucapke slamet neng perayaan nonmuslim kui diangep ngedol aqiadah utowo kepercayaan. Padahal, babagan kui ora perlu didebatke. Debat koyo ngono kui malah iso nambah ruwet hubungan antar golongan umat muslim sing wis buntet iki. Luwih apik, awak dhewe ngelakoni opo sing awak dhewe yakini lan ora usah mekso opo sing awak dhewe yakini kui neng wong liyo.

Topic: religion
Mbah Marijan kui salah siji tokoh adat seko Yogyakarta sing kudu awak dhewe dadike panutan. Mbah Marijan utowo sing duwe gelar Mas Penewu Surakso Hargo kui duweni sifat sing wani nyekel amanah sing diwehi marang dheweke. Piyambakipun juri kunci Gunung Merapi sing sedo mergo erupsi gunung kui taun 2010. Erupsi Merapi pas kui emang sing paling gede seko beberapa taun kepungkur. Dampak jeblukan kui luwih parah seko erupsi taun 2006. Senadyan, dampake kui gedhe banget, Mbah Marijan berusaha ora gawe penduduke neng sekitar Merapi kui panik. Bar dheweke mengevakuasi warga-warga neng tempat sing aman, dheweke tetep tinggal neng omahe. Kui Mbah Marijan lakoke mergo dhewe isih nyekel amanah dadi juru kunci Merapi. Keberanian iki sing kudu awak dhewe tiru seko Mbah Marijan.

Topic: culture & heritage
Akhir-akhir iki, lagi rame banget sing mbahas tentang kamera teko hp Samsung S22 Ultra. Sing paling marakno heboh iku fitur zoom sing onok nang kamera iku hasile tetep isok jernih dan gak pecah blas, padahal wes di-zoom sampe 100x. Ndelok iku, aku dadi nuaksir pol ambek kamera ne hp Samsung S22 Ultra. Onok alesan opo’o hasil zoom teko kamera iku ketok juernih pol. Soale nang kamera iku ngandelno kombinasi rong kamera telefoto periskop 10 MP ambek kamera telefoto 10 MP ambek sistem AI sing onok nang chipset Snapdragon 8 Gen 1. Dan fitur sing koyok ngono iku mek diduweni ambek Samsung tok sejauh iki. Makane gak heran nek mulai akeh uwong sing ngincer hp iki, soale kamerane seapik iku.

Topic: technology
Urip nang dunyo iku mesti ora karoan rasane. Nah sing jenenge urip ambek pasangan iku mestine akeh tantangane awit teko dadekno siji pemikirane, polahe urip, ambek liyane iku yo ewoe megilan. Tapi masio urip ambek pasangan iku akeh tantangane, akeh wong sing pengen rabi ambek pengen golek pasangan mergo pengen ngerasakno duwe pasangan, nag wes duwe pasangan bingung tibake rasane urip ambek pasangan iku ora iso bebas ambek lapo-lapo iku ora iso sak enake dewe, ate mrono digoleki, ate nangdi-nagdi mesti digoleki. Yo ancene sing jenenge urip pasangan iku yo mesti ora karoan. Mergo uripe wong sing pasangan iku kudu iso gabungno uripe wong loro dadi siji.

Topic: slice of life
Nek awakmu nang pawon, pasti isok ndelok sembarang kalir maceme alat masak koyok panci, wajan, dan liyan-liyane. Terus opo’o sih kudu diciptakno wadah gawe masak sing bedo-bedo? Opo’o gak kabeh dadi siji? Dadi, ben wadah masak iku diciptakno cekne memasak jenis panganan tertentu iku luwe maksimal. Semisal koyok nggoreng nugget, yo paling apik nang wajan utowo panci khusus penggorengan. Nek nggoreng nugget nganggo teflon, yo matenge bakal suwe banget. Terus ngerebus sayur, yo paling apik nang panci. Nek nganggo wajan, isok-isok banyune gak cukup dan malah amber-amber. Utowo numis sayur, yo paling apik nang teflon. Nek nganggo panci iku sakjane isok, cuma kudu ndelok menjero disik buru weroh iku wes mateng ta durung. Nek nganggo teflon gak usah repot soale permukaane datar, dadi isok didelok langsung.

Topic: food & beverages
Minggu wingi pas dolan ambek koncoku nang tawangmangu. Aku mampir sisan nang panggonan wisata sing jenenge air terjun grojokan sewu. Polahe pengen weru ambek ora tau dolan nang daerah kono. Akhiri aku jajal mlebu ambek bayar tike 15 ewu sak parkire. Pas mlebu panggonane lumayan apik. Wit-witan pinus sing duwur-duwur ngumeti dalan. Mari ngunu pas atene tutuk air terjune tibak'e uwakeh bedes-bedes pating petingkrik nag uwit-uwit. Koncoku wedine pol, soale hp-ne tau disaut ambek bedes pas dolan nag bonbin biyen. Mari ngunu pas tutuk ponggonane air terjun-ne. Tibak'e uwapik tenan panggonane, air terjune ora ngecewakno lah. Soale banyune yo gede ora banyu got sing milih teko duwur. Terus nag kono yo ono pengawase, jagani nag pengunjung diganggu karo bedes-bedese. 

Topic: leisures
Suku Dayak iku nduwe akeh banget macem-macem senjata tradisional. Salah sijine iku dohong utowo duhung. Senjata sing siji iki dadi senjata paling tuwo sing diduweni suku Dayak, tepate suku Dayak Ngaju. Akeh banget masyarakat sing gak eroh keberadaan senjata sing siji iki. Beberapa masyarakat Dayak ae sampe onok sing ngiro nek senjata iki tercipta sak durunge manusia onok nang bumi saking tuwone. Mbiyen senjata iki sempet digawe senjata gawe perang pisan ambek beberapa leluhure suku Dayak. Berhubung tambah suwe senjata sing siji iki wes langka banget, dadine senjata iki mulai dilestarino. Dadi gawe awakmu sing eroh informasi tentang iki, isok banget disebarno cek tambah akeh uwong sing eroh eksistensine dohong iki.

Topic: culture & heritage
Sampan menika asmanipun prau saking Tiongkok ingkang bagian dasaripun lempeng. Kadang, sampan ugi gadhah atep alit wonten inggilipun. Sampan gadhah artos tiga papan amargi sampan didamel kangge papan ingkang cacahipun tiga ingkang dados tiga bagian sampan, inggih menika bagian dasar, tengen, lan kiwa wonten sampan. Prau alit menika tesih dipunangge kaliyan masyarakat ingkang tesih tradisional wonten Asia Tenggara kados Vietnam, Indonesia, Malaysia. Warga Bangladesh wonten Asia Selatan ugi tesih wonten ingkang migunakaken sampan. Dayung, galah, layar, utawi mesin saged dados  penggerak kendaraan ingkang biasanipun digunakake kangge keliling wonten wisata alas mangrove utawi sajinisipun. Prau sampan boten saged dibeta berlayar wonten laut amargi bentukipun boten sesuai kangge cuaca ekstrim. 

Topic: leisures
Kerjo nang kantor iku ora kenek sak karepe dewe masio wes dianggkat dadi pegawai tetap. Masio wes tetap tetp kudu nurut ambek aturan sing ditetapno nang kono masio iku ketoke angel ambek abot dilakoni. Tapi sing jenenge aturan yo tetep aturan, opo maneh aturan iku sing marakno awakmu iso kerjo nang kono yo kudu dituruti. Dadi nag ancene wes ketrimo kerjo nang kantor yo wes ora atek macem-macem soale nang kantor nag kakean polah yo sido disikut koncone utowo disaduk metu terus nag wes ngunu mesti golek penggawean iku angel. Soale jenenge iku wes elek ambek kantor iku mesti kerja ambek kantor liyane utowo konconan karo kantor liyane sing akhire dadekno jenengmu iku dikenal ambek kantor liyane.

Topic: business
Gerd iku wes dadi penyakit sing akeh diidap ambek wong-wong. Alternatif pengobatane pun muacem-macem, salah sijine iku ngonsumsi banyu jahe. Jahe iki onok kandungan fenolik sing isok ngeredahno iritasi gastrointestinal terus ngurangi kontraksi lambung. Dadi jahe iku isok ngurangi asam sing ngalir teko weteng nang kerongkongan. Cara nggawe banyu jahe yo gampang. Pertama jahe digeprek disik, terus rebus banyu. Nek banyune wes umep, lebokno jahe sing wes digeprek mau, terus dimasak sekitar 5 menitan. Nek banyune wes berubah werno, pateni api terus jarno banyu rebusane sampe adem, baru disaring. Nah banyu saringane iku mau diombe bendino. Paling apik diombene pas isuk sakdurunge sarapan. Isok diombe pas panas utowo adem, sesuai selera ae.

Topic: food & beverages
Suroboyo Bus iku layanan transportasi bus berfasilitas modern nduwene Pemerintah Kota Surabaya. Bus iki diperuntukno gawe transportasi umum koyok bus kota nang kawasan metropolitan Kota Suroboyo. Layanan iki diluncurno ambek Pemkot pas tanggal 7 April 2018 dan koridor awal berupa rute loop koridor R1-R2 rute Terminal Purabaya—Rajawali (pulang pergi). Mbari ngono, tambah suwe koridor e ditambahi maneh gawe maksimalno fungsi transportasi umum nang kota iki. Siji, R3-R4 rute Unesa—ITS. Loro, R5-R6 rute Gunung Anyar Timur—Kenjeran Park. Telu, R7-R8 rute Joyoboyo—Tambak Osowilangun. Papat, R9-R10 rute Joyoboyo—Tunjungan. Terakhir, SBT rute Purabaya—Tembaan. Kantor pusat Suroboyo Bus iku onok nang Gedung PNR Mayjen Sungkono.

Topic: slice of life
Ana barang saka pemerintah sing sajane salah sasaran, yaiku kompor listrik. Program kompor listrik iki sajane ya nguntungake amarga bisa ngurangi gas sing dinggo, nanging uga angel yen dilakoni amarga ora kabeh wong nduwe listrik ning omahe. Daya sing dibutuhake kanggo listrik iki uga gedhe lan marai boros. Gas subsidi iki uga isih dadi alternatif sing kuat jaman saiki senajan akeh warga sing ngewenehi protes gedhen amarga regane sing saja mundhak. Indonesia iki uga sajane durung siyap pindah saka kompor gas marang kompor listrik. Nanging pemerintah iki wis kesusu ngumumake amarga kanggo manfaatke produksi nikel ben ora diekspor marang negara liyane. 

Topic: technology
Neng sekolahan kui, ekskul sing paling unik kui peleton inti utowo sing biasa disingkat tonti. Tonti iki siji-sijine ekskul sing ora iso dipilih. Anggota tonti sing anyar kui dipilih seko kakak kelas sing luwih tuwo. Seleksine kui dilakoke pas latian baris-berbaris. Latian iki wajib kanggo murid anyar kelas 10. Latian baris-berbaris iki dadi bagian masa orientasi siswa anyar. Latian kui dilaksanake pas bali sekolah, seko jam 3 tekan jam 5 sore. Latian kui dilakoke sakben dino selama seminggu. Selama seminggu kui, awak dhewe didelok siji-siji sopo sing kiro-kiro iso dadi anggota tonti sing anyar. Kriteriane kui sing paling utama perawakan lan gerakan neng jero barisan. Nah, pas dino terakhir kui, siswa-siswa anyar sing dipilih seko kriteria mau diceluk siji-siji lan diumumke bakal entuk pelatian tambahan ben iso dilantik dadi peleton intin SMA 5 Yogyakarta, Pascagara.

Topic: sports
Babagan ternak kuwi kadhang uga marai tangga risih. Ana wong sing ngopeni ternak nanging malah ngerusuhi tanggane kaya mbuwak sisa panganan lan uga kotoran ning teras. Kadhang kewan kuwi uga nyolong panganan kaya gabah utawa jagung sing dipepe. Kamangka, pemerintah nggawe aturan babagan urip karo tangga sing duwe kewan ternak iki. Tetanggan nduweni kewan ternak iki senajan masalahe cilik, nanging bisa dadi gedhe. Ning sosial media kuwi uga ana ning nganthi mbeleh pitike tanggane sing sering marai rusuh. Kamangka, yen duwe kewan ternak, luwih becik awake nggawe kandang sing apik lan ora ngganggu tanggane lan ora marai masalah sing bisa gawe padu. 

Topic: slice of life
Pas neng kelas 3 SMA, aku lan konco-konco sak kelas gawe simulasi proses nikah kanggo adat Jawa. Simulasi utowo prakek iki dadi salah siji biji ujian praktek kelulusan mata pelaharan basa Jawa. Awak dhewe ngerancang simulasine kui selama 3 minggu. Awak dhewe bagi-bagi tugas ono sing gawe dekorasine, ono sing golek piranti kanggo upacara adate, lan sak panunggalne. Awak dhewe uga bagi peran ono sing dadi mantene, ono sing dadi wong tuwane, ono sing dadi saksi, ono sing dadi penghulune, ono sing dadi paes ageng, lan ono sing dadi prantacara, sisane dadi tamu. Acara kui awak dhewe adeke bar rampung sekolah. Awak dhewe seneng banget iso ngelakoke iki bareng-bareng sak durunge lulus.

Topic: culture & heritage
Laptop iku gampang banget debuen, dan iku kudu rajin diresikno. Laptop sing jarang diresikno, engkok debune bakal melbu nang njero mesin laptop e dan marakno cepet rusak. Onok salah siji cara gawe ngeresikno laptop sing gampang tapi isok resik puol, yaiku nganggo slime. Slime iku gak mek digawe dolanan tok, tapi isok digawe ngeresikno laptop sisan. Carane iku mek garek templekno slime nang duwur keyboard laptop, terus jarno sampe nyebar nang kabeh permukaan. Nek uwes, alon alon angkat slime iku mau sampe gak onok sing kantil nang sela-sela keyboard e. Kabeh kotorane engkok bakal kantil nang slime iku kabeh. Engkok bagian layare isok dilap nganggo tisu utowo kain lap soale sek gampang dijangkau.

Topic: technology
Akeh-akehe wong sing nang indonesia mesti wes ngerti sing jenege K.H. Abdurrahman Wahid utowo sing gelek dicelok Gus Dur. Beliau termasuk salah sijini Tokoh Agama sing bener-bener disegani sampek makame beliau nagger dino minggu ae ramene mgeilan koyok makam-makam poro wali sing biyen tau nyebarno islam. Lah beliau dijuliki ambek wong-wong sing budayawan ambek julukan Bapak multiculural soale beliau iku ngajak ambek nganjurno masyarakat Indonesia iku podo ruku masio bedo agamane. Nah sampek saiki ajakan utowo anjuran beliau iku akeh sing ngregani sampek ngelahirno aktivis-aktivis sing naungi koyok ngunuku. Nah anjuran beliau iku polahe pengen jogo negoro sing akeh budayae iku maeng ben tetep rukun ambek guyup. Mangkane generasi saiki akeh sing podo ngajak kanggo jogo multibudaya sing ono nang negoro iki.

Topic: religion
Takon karo wong sing luwih berpengalaman neng bidang sing awak dhewe geluti kui, dadi salah siji cara sing awak dhewe kudu lakoke pas awak dhewe ngeoroso bisnis dhewe lagi kurang apik. Soale, yen misale awak dhewe duwe guru bisnis kui awak dhewe ora perlu mikir akeh-akeh kanggo golek solusine. Guru bisnis kui ora mesthi duwe solusine masalah sing lagi awak dhewe adepi, sebenere. Nanging paling ora, dhewe isi ngekei arahan garis besare piye carane awak dhewe metu seko kondisi sing peteng neng bisnise dhewe iki. Dheweke duwe pengalaman sing akeh. Senadyan, opo sing dheweke omangi ora satus persen bener, nanging omangane kui ora sekadar omong kosong. Opo sing dheweke omongi kui iso banget dadi bahan pertimbangane dhewe.

Topic: business
Tokoh agama wedhok sing bisa dadi teladan salah sijine yaiku Khadijah Binti Khuwailid. Khadijah iki dadi bojo pertamane Nabi Muhammad. Sadurunge rabi karo Kanjeng Nabi Muhammad, Khadijah wis dadi tokoh penting lan elit ana ing Mekkah. Khadijah salah siji saudagar sing paling sukses lan disegani. Meh separuh kafilah dagang Quraisy iki duwene Khadijah. Wedok sing pancen wis dicepakake Allah kanggo dadi bojone Nabi iki asale sakata keturunan sing apik, ayu. Salah siji julukan Khadijah yaiku Ath-Thahirah utawa sing suci lan mulia. Khadijah ngewangi tenanan dakwahe Nabi lan dianggeo dadi tulang punggung dakwahe Nabi Muhammad. Ayo padha niru sifat apike Khadijah!.

Topic: religion
Wong-wong tuwo biasane seneng banget nek wes dimasakno sayur gambas ambek anake utowo putune. Jare nek dipangan iku rasane adem ndek weteng. Dadakno, sayur gambas iki nduwe beberapa manfaat gawe kesehatan lho rek. Pertama, isok ngelangsingno tubuh. Kok isok? Gambas iki kandungan banyune lumayan duwur, terus kandungan serate yo duwur. Dadine mangan gambas isok marai wareg luwe suwe. Kedua, isok ngatasi asam urat. Gambas iki mengandung karbohidrat, vitamin B1, vitamin C, kalsium, zat besi, ambek fosfor. Kandungan-kandung iku sing ampuh ngatasi asam urat. Selain iku, isok sisan gawe mencegah nyeri otot karo sendi. Dadi mulai saiki, nek nggawekno sayur gambas gawe sopo ae, ojok lali melu nyicipi cek melu sehat sisan.

Topic: food & beverages
Coklat panas neng bedo negoro bentuke bedo-bedo. Ono coklat sing rodo cair, ono sing luwih kenthel. Coklat panas sing rodo cair kui biasane gaya Amerika. Coklat sing kenthel kui biasane gaya Perancis lan Italia. Seko loro gaya coklat panas iki, gaya Italia kui sing paling kentel. Aku dhewe luwih seneng coklat sing kenthel, terutama sing gaya Italia. Mergo murah lan luwih kenthel. Bahane sing Italia sing marake kenthel kui nganggi tepung maizena. Senadyan, sing gaya Perancis kenthele mergo nganggo krim dadi luwih larang. Lah kenopo aku seneng coklat sing kenthel kui soale luwih enak dipangan roti tawar lan luwih marai wareg.

Topic: food & beverages
Sing keloro kui, rugi sing dudu materiil. Rupa rugine kui iso opo wae sing ora termasuk neng rugi materiil. Kewalikan karo jenis rugi sing sakdurnge, rugi jenis iki ora iso diitung lan ora ono satuan sing iso dadi patokan. Rugi iki mungkin iso dibagi meneh, ono sing ono hubungane karo sosial ono sing hubungane karo psikis utowo pikiran. Rugi secara sosial kui misale, awak dhewe kerjo terus neng kantor tekan ora ono gateke keluargane dhewe neng omah. Anake dhewe dadi ora kenal utowo ora cerak karo dhewe. Sing rugi psikis utowo pikirane kui, misale awak dhewe bertahan terus neng perusahaan gedhe mergo gajine gedhe. Naning neng kono, atasen dhewe kui ora gateke awak dhewe lan dikon lembur ben dino. Dadine, pikirane dhewe dadi ora nyaman.

Topic: business
Adiku seneng banget panganan sing asale seko laut. Cumi kui dadi salah siji favorite dee. Adikui seneng cumi sing digoreng tepung lan nganggo saos asem manis. Panganan olahan laut kesenengan adikui gawene gampang. Sing kepisan, cumi dikumbah tekan resik. Banjur lapisan kulit paling jobo dikuliti tekan cumine dadi werno putih. Sirah cumi bajur dicopot lan diresiki jeroane. Pas ngeresiki jeraon cumi kudu ati-ati kelenjar tintane ojo tekan pecah. Yen cumi wis resik, cumi kui dipotong-potong dadi koyo cincin. Potongan cumi kui banjur dibaluri tepung. Tepung sing dieengo sio nganggu tepun instan utowo gawe dawe. Ben tepunge luwih nempel, potongan cumi kui dicelupke neng banyu utowo endog. Cumi sing wis diketok mau iso digoreng neng minyak panas.

Topic: food & beverages
Dolan karo kaluwarga nalika preian iku kadang nyenengna kadang njelehi. Iki amarga kegiatan sing dilakoni ya mung iku-iku wae kayata mangan, ndelok film sing ana ing bioskop, golek klambi lan belanja, utawa kegiatan monoton liyane. Padahal akeh banget kegiatan seru sing bisa dilakoni sak kaluwarga. Kayata ngeresiki omah bareng. Senajan nggarai pegel, nanging yen dilakoni bareng-bareng bakale seru lan ora kerasa. Ujug-ujug omah wis resik lan kinclong. Kegiatan iki saliyane bisa nggawe omah resik uga bisa nggawe raket kaluwarga. Ngeresiki omah ora mung sejam nanging bisa luwih amarga akeh banget sing kudu diresiki.  Wektu iki nalika dientekna kanggo ngeresiki omah bakale nggawe kaluwarga tansah raket.

Topic: leisures
Aku nduwe konco sing nduwe hobi nggambar, bah iku nang kertas utowo nang kanvas. Berawal pas cilik iku de’e senengane corat coret tembok nganggo krayon, akhire ambek ibukne ditukokno kertas gawe gambar. Awale de’e mek seneng gambar nganggo krayon, suwe-suwe de’e penasaran nganggo alat gambar liyane dan mulai coba-coba. Dimulai teko kono de’e mulai ngoleksi sembarang perlengkapan gawe gambar. Koncoku nduwe sembarang kali jenis media werno, mulia teko krayon, pensil warna, cat air, cat poster, cat minyak, sampe cat akrilik. Alat gawe ngelukise pun de’e hampir nduwe kabeh. Mulai teko pensil, kuas, sampe pisau palet. Bahkan de’e nduwe kertas ambek kanvas dengamacem-macem ukuran. Koncoku iki bener-bener ngemaksimalno hobi gambare banget.

Topic: leisures
Dr. Syafiq Riza Basalamah, Lc., M. A. utowo luwe dikenal sebagai ustad Riza Basalamah iki salah siji ustad Salafi, dosen, karo penulis sing asale teko Jember, Jawa Timur. Beliau iki wes ngelakoni dakwah nang ndi ae ndek seluruh Indonesia. Ustad Riza Basalamah iki lumayan terkenal mergo penyampaian kajiane detail tapi nganggo boso sing gampang diterimo karo kalangan awam. Tapi beliau iki terkenale iku nang kalangan ibu-ibu. Hal iku mergo ustad Riza Basalamah iki akeh banget ngekeki pengajian sing materine tentang memperjuangno kemerdekaan gawe wong wedok. Beliau iki akeh njelasno sisan tentang hake wong wedok nang para bapak-bapak nek wes dakwah tentang rumah tangga.

Topic: religion
Salah siji game senengane arek-arek wedok iku jenenge Jojo’s Fashion Show. Jojo’s Fashion Show iku game nang komputer sing nyimulasikno yaopo ngombinasikno ambek desain busana teko berbagai dunia gawe peragaan busana. Teko game iki, awak dewe diajarno gawe madu madano busana sing sesuai dan marakno awak dewe luwe modis. Soale awak dewe dadi eroh akeh jenis pakaian dan yaopo carane ngombinasikno sembarang jenis klambi sing apik. Wes ngono, pengetahuane awak dewe tentang fashion iku luwe terbuka maneh. Endi klambi sing bernilai apik, endi klambi sing dadakno bilaine biasa ae. Gawe awakmu sing pingin eroh tentang fashion nganggo cara sing asyik, dolen ae game sing siji iki.

Topic: technology
Jaman ingkang tambah maju dadosaken kebudayaan tradisional saya langka. Daharan tradisional dipungantos kaliyan daharan ingkang langkung modern saking negara manca. Kuliner ingkang didamel kangge bahan-bahan lokal kados endog abang ingkang namung saged dipunpanggihi wonten pasar dalu pas ulang taun kutha Jogja. Endog abang sampun kalah populer kaliyan daharan sanes ingkang sejinis saking negara manca, kados sosis bakar utawi corndog. Daharan sedaya menika sami ingkang dipunsunduki, nanging benten cara pengolahanipun. Endog abang namung digodhog lan dicaosi pewarni abrit. Ketimbang daharan sanes, endog abang paling sederhana namung filosofinipun paling kathah. Endog menika lambang kelahiran. Diwernani abrit ingkang makili urip ingkang sejahtera. Sundukanipun nglambangkaken hubungan menungsa kaliyan Tuhan. 

Topic: food & beverages
Akeh wong sing ora nyangka yen rujak cingur kuwi panganan sing duwe gizi akeh maceme amarga ana karbohidrat, protein, vitamin, lemak, lan kandungan-kandungan gizi liyane. Rujak cingur kuwi panganan saka Surabaya lan duwe ciri khas yaiku cingur utawa irung sapi lan dicampur bumbu petis amarga kuwi rujak iki iso diarani "wujude diplomasi kuliner" utawa gabungan Jawa lan Cina saka isi lan bumbune. Akeh jenis rujak ning Indoneia, nanging rujak iki sing paling lengkap amarga ana lontong utawa kupat, ramban godhog, cingur lan sak liyane. Mangan rujak iki padha karo ngelestarikake budhaya amarga kalebu panganan khas tradisional. Kanggo kanca-kanca, ayo padha nyicipi enake rujak cingur!

Topic: food & beverages
Blitar kutha cilik kang kawentar… Iku dadi salah siji larik saka lagu Blitar. Lagu iki nggambarake Kutha Blitar saka sejarahe rikala jaman mbiyen, kasugihan ngalam lan potensi sing ana ing Blitar. Sak iki lagu Blitar ora mung dadi lumrahe lagu dhaerah, ananging wis dadi lagu campursari kang kerep dimainke nalika ana acara-acara ing saben wewengkon lan adicara. Apa meneh wayah udan kaya ngeneki paling penak amung lelungguhan ning omah rengeng-rengeng ngrungokke lagu campursari saka radhio. Nah, sip  tenan amarga lagu iki kerep kaputer ing radhio lokal. Lagu Blitar dadi bukti nyata ngadeke kutha kang kebak sejarah iki. Pramila kuwi, ayo kanca kabeh padha belajar kanggo ngeling-ngeling perjuangane para leluhur merjuangke Blitar ndhisek mawi ngrungokne lagu Blitar!

Topic: culture & heritage
Sak umur-umur, keluargaku blas durung tau sing jenenge nonton film bareng. Hal iku soale selera tontonane keluargaku bedo-bedo. Tapi kali iki, adekku sing paling cilik njaluk nonton film bareng-bareng nang bioskop. Akhire ambek bapakku dituruti. Pas ditakoni pingine nonton film opo, dijawab Superman V Batman ambek adekku. Awale mamaku males, tapi tetep ditururi demi anake. Wes tutuk bioskop, bapakku langsung tuku tiket, terus aku ambek adek-adekku tuku jajan. Pas wes jam e, langsung deh melbu gawe nonton. Sakjane aku kurang seneng film genre action koyok ngene, cuma film iki alure apik. Dan gak koyok judule, pemenange guduk salah satu teko keduane, tapi mereka berdua podo-podo menang ngelawan musuh mereka sing sebenere. Aku sih cukup puas ambek plot film e dan metu bioskop dengan perasaan seneng.

Topic: leisures
Kamera iku duwe bagian petning sing kanggo nagkep gambar yaiku Lensa. Nah lensa iki duwe manfaat genede pol kanggo kamera soale iku iso mengaruhi kualitas gambar sing dihasilno teko cepretane kamera iku maeng. Masio kamera iku maeng apik nak kualitas lensai maeng wes tuwek mesti hasil potone yo elek, terus sing perlu diperhatikno maneh yoiku jenis-jenise lensa sing ono pirang-pirang yaiku lensa sing gowonane kamera jenenge lensa kit, terus ono maenh sing jenenge lensa makro, terus ono maneh sing jenenge lensa prime, terus ono sing jenengen lensa wide angle, ambek lensa fisheye. Nah lensa-lensa iku maeng sing biasane wes ora asing kanggo wong sing senengane moto. 

Topic: technology
Indonesia iki sebener duwe potensi kanggo sumber energi sing ramah lingkungan. Yen pemerintah arep gawe pembangkit listrik tenogo angin, salah siji sumber energi terbarukan sing iso digawe neng negoro iki, ono rong perkoro sing kudu digatek, yaiku kecepatan angin lan panggone. Kecepatan angin sing ideal kanggo pembangkit listrik tenaga angin kui 9 mil per jam utowo sekitar 14,5 km per jam. Sing keloro, panggone kui kudu jembar. Soale, jarakn antara kincir siji karo liyane kui kudu adoh paling ora 200 meteran. Pemerintah uga kudu gateke yen panggon sing arep didadeke pembangkit listrik tenogo angin kui dilewati akeh manuk opo ora. Soale kui bakal ganggu migrasi manuk-manuk kui lan iso ngerusak kicire.

Topic: technology
Pas aku nang kampus aku biasane gelek ero bocah joget-joget ambek berak-berok tapi kok lunggoh. Lah pas aku takok tibak'e iku jenenge tari saman. Tari saman yaiku tarian sing asale teko Aceh. Tarian iki wes terkenal nang endi-endi. Terus tarian iki biasane iku dilakokno ambek wong akeh, dadi nag wong siji iku ora iso. Lah wong akeh maeng iku ora ngadek tapi lunggoh ambek setengah lunggoh. Terus biasane wong-wong iku kudu gawe kostum warna-warni tapi isek sak seragam warnai ambek taline endas terus karo batik Aceh sing dadi pakian ngisoran. Lah biasane sing penari saman yo kawe krudung soale nang kono akeh-akehe wong wedok iku gawe krudung.

Topic: culture & heritage
Desa Adat Kanekes utawa Desa Adat Baduy iki desa adat sing isih bertahan keasriane amarga panggonane sing isih ana ning pedalaman Banten. Ning desa iki, akeh banget warga Baduy sing tetep bertahan karo tradisi lan uga ajaran saka nenek moyang. Desa Kanekes iki panggone ning Leuwidamar, Kabupaten Lebak, Provinsi Banten. Ning Kampung Baduy iki ana 2 jenis suku Baduy, yaiku Baduy Luar lan uga Baduy Dalam. Baduy Luar iki isih gelem nerima perubahan lan uga nyambut para tamu uga ngadakake interaksi karo pengunjung, bedha karo Baduy Dalam sing aksese isih terbatas. Wong Baduy iki ketat banget marang penghormatan lan njaga alam ning wilayah Kanekes.

Topic: slice of life
Dodolan panganan utow ombenan kui untunge gedhe lan cepet balik modale, nanging kemungkinane iso rugi uga gedhe. Seko harga pokok penjualan neng rego sing didol neng pasaran kui, bedone iso 30% tekan 50 persen luwih akeh. Kui itungane gedhe. Opo meneh yen jumlahe barang sing kedol kui akeh. Artine, duwit sing awak dhewe tompo uga luwih akeh. Nanging, panganan utowo ombenan kui ora iso disempen suwe-suwe. Bahan-bahan kui iso mambu. Supoyo iso awet, mungkin awak dhewe butuh tuku kulkas, sing artine awak dhewe kudu ngetoke duwit meneh. Opo meneh tren panganan lan ombenan kui gesere cepet banget. Setaun kui mungkin panganan sing awak dhewe dol iso laris banget. Nanging neng taun-taun berikte durung tentu iso entuk entuk sing podo akehe.

Topic: business
Awal mlebu sekolah, aku lan kanca-kancaku dikenalake macem-macem ekskul ning sekolah. Ana seni, PMR, paskibra, lan uga ana olahraga. Ekskul olahraga kuwi uga macem-macem jenise. Ning sekolahku ya rada lengkap amarga ana basket, voli, futsal, bulu tangkis, karate, taekwondo, uga ana pencak silat. Amarga wiwit SMP aku melu taekwondo, aku milih ekskul taekwondo. Nanging jebul ekskul iki bedha jenis latiane karo pas SMP. Ning SMA, tingkatane luwih angel lan luwih disiplin. Nanging aku ya tetep milih taekwondo amarga ngelanjutake dasar sing wis tak nduweni. Banjur saiki aku wis ning tingkatan sing rada dhuwur lan lagi siap-siap melu lomba ning provinsi. 

Topic: sports
Biyen pas aku sekolah, mesti sak semester pisan ngadakno pertandingan, mboh iku bal-balan, tenis meja, basket, utowo bulu tangkis. Nah pas semester wingi pertandingan sing paling rame yaiku basket, soale sing main iku apik-apik ambek pinter-pinter dadi sing delok yo seneng. Nah nang pertandingan iku maeng gayae bocah-bocah iku aneh-aneh nag kate nguncalno bale nang ringe maeng. Ono sing langsung diuncalno, ono sing dioper-operno disek, ambek akeh lah gayae iku. Terus sing paling rame iku cirlidere sing dukung kelompok sing main basket maeng. Pakeane ambek atraksine iku koyok-koyok lombak atraksi terus luwe rame timbang baskete. Mangkane bocah-bocah luweh seneng delok basket timbang sing liyane.

Topic: sports
Wektu kui berharaga banget. Saking pentingke ono paribasan wektu puniko arto. Malah wektu luwih berharga seko duwit, amargo ora koyo duwit sing iso digolek pas entak, wektu kui nek wis entek ora ono sing iso ngewehi. Sebagian besar wektu sing awak dhewe enteke kui dienggo kanggo kegiatan sing penting koyo sinau utowo nyambut gawe lan turu. Sidino kui ono 24 jam. Yen sedino kui awak dhewe nyambut gawe 8 jam sak ben dino lan turu 8 jam. Dadi sidone kui awak dhewe duwe wektu selo sekitar 8 jam. Yen wektu selo dienggo dolan wae utowo kegiatan sing ora manfaat kui eman banget. Luwih apik, wektu kui dienggo sinau dadi urip iso luwih sejahtira.

Topic: leisures
Kabeh usaha kuwi mesti ngalami kerugian senajan setitik. Kerugian kuwi dadi salah sawijining guru sing paling ngajari akeh yen lagi usaha. Sing perlu dingerteni yaiku kerugian iki ngajari babagan peritungan, percaya karo wong sing bener, lan ndelok usaha iki isih kena dilanjutake apa ora. Yen wong lagi rugi kuwi, sing perlu dilakoni yaiku evaluasi babagan anggaran, modal, apa sing perlu dilakoni kanggo ningkatake keuntungan lan ngurangi kerugian. Kanggo wong sing gampang nyerah, rugi iki dadi salah siji masalah sing gedhe lan marai mandheg. Nanging, sing perlu dibangkitake yaiku semangat sing dhuwur kanggo nerusake bisnis lan uga ndandani apa sing kurang. 

Topic: business
Koncoku SMA kui ono sing mboke dodolan kue-kue ngono. Ibue kui dodolan kui seko dheweke isih neng Yogyakarta tekan pindah neng Bandung. Ibue biyen pancen melu sekolah masak, dadi iso gawe opo-opo. Nanging sing dheweke dol kui biasane roti-rotian, kue-kue, lan risol mayones. Koncoku kui certio yen dheweke kerep banget ngewangi ibue gawe dodolane kui. Opo meneh pas arep bakdo, dheweke iso bendino ngewangi ibue gawe kue neng dapur. Adi-adine uga melu ngewangi. Ning jarane dheweke, timbangane ngewangi, adi-adine kui luwih ke ngiruhi, soale adi-adine kui mesthi padu. Bar kue-kuene dadi, koncoku uga ngewangi ngeterke neng sing tuku. Koncoku kui pancen berbakti tenan karo wong tuwane.

Topic: business